b'\n_START_ARTICLE_\nEino Salokas\n_START_PARAGRAPH_\nEino Edvard Salokas, sukunimi vuoteen 1906 Silvander (2. joulukuuta 1887 Perni\xc3\xb6 \xe2\x80\x93 6. toukokuuta 1957 Helsinki) oli suomalainen rehtori ja historiantutkija._NEWLINE_Salokkaan vanhemmat olivat rovasti Frans Edvard Silvander ja Elli Liljefors. Rehtori Martti Salokas Oli h\xc3\xa4nen veljens\xc3\xa4. Eino Salokas p\xc3\xa4\xc3\xa4si ylioppilaaksi 1907 ja valmistui filosofian maisteriksi 1913, lisensiaatiksi 1923 ja tohtoriksi 1928._NEWLINE_Salokas toimi opettajana Terijoen yhteiskoulussa 1916\xe2\x80\x931918, Tuusulan kansanopistossa 1918\xe2\x80\x931921 sek\xc3\xa4 Tampereen yhteiskoulussa 1922\xe2\x80\x931924. H\xc3\xa4n oli Porin tytt\xc3\xb6lyseon historian ja yhteiskuntaopin lehtorina 1924\xe2\x80\x931926, Turun tytt\xc3\xb6lyseon suomenkielen lehtorina 1926\xe2\x80\x931928 sek\xc3\xa4 Helsingin tytt\xc3\xb6lukiossa lehtorina 1928\xe2\x80\x931954 ja rehtorina 1932\xe2\x80\x931954._NEWLINE_Salokas oli naimisissa vuodesta 1922 Alli Kaarina Mikkolan kanssa.'